蒲眉王

蒲眉王，又譯普密蓬·阿杜德或蒲美蓬·阿杜德，稱號拉瑪九世，係前任泰國國王，1946年登基。佢係卻克里第9位國王，在生嗰陣係全世界在位最耐嘅國家元首。

2016年10月13號19:00，泰國王室宣佈佢喺15:52分駕崩，終年88歲。

生平 
蒲眉王喺美國麻省劍橋出世，係泰國宋卡親王瑪希敦阿杜德細仔、前國王拉瑪八世阿南塔個細佬，兩歲時老頭過咗身。1933年同阿媽移民去瑞士洛桑。

1946年6月9號，蒲眉王個大佬阿南塔·瑪希敦國王俾人暗殺，於是由蒲眉王繼承王位，成為泰王拉瑪九世。1948年蒲眉王喺瑞士交通意外中整盲咗隻右眼，同年蒲眉王喺巴黎邂逅咗之後嘅詩麗潔皇后，1950年4月結婚。

1950年5月5號蒲眉王返泰國加冕。

後人 
蒲眉王同詩麗潔王后有四個仔女：
 烏汶叻公主，1951年4月5號喺瑞士洛桑出世
 瑪哈·哇集拉隆功，1952年7月28號出世
 詩琳通公主女王儲，1955年4月2號出世
 朱拉蓬公主，1957年7月4號出世

泰國國王